stanford-oval/wikipedia huggingface dataset:
פונקציות היפרבוליות הפוכות
לקריאה נוספת

הרברט בוסמן ופול ג'יי קלי (1953) גאומטריה השלכתית ומדדים השלכתיים, עמוד 207, העיתונות האקדמית.
Weisstein, Eric W. "Inverse Hyperbolic Functions." From MathWorld—A Wolfram Web Resource.
Inverse hyperbolic functions. Encyclopedia of Mathematics.:
הערות שוליים

↑  As stated by Jan Gullberg, Mathematics: From the Birth of Numbers (New York: W. W. Norton & Company, 1997), ISBN 0-393-04002-X, p. 539:
Another form of notation, arcsinh x, arccosh x, etc., is a practice to be condemned as these functions have nothing whatever to do with arc, but with area, as is demonstrated by their full Latin names,
arsinh area sinus hyperbolicus
arcosh area cosinus hyperbolicus, etc.
↑  As stated by Eberhard Zeidler, Wolfgang Hackbusch and Hans Rudolf Schwarz, translated by Bruce Hunt, Oxford Users' Guide to Mathematics (Oxford: Oxford University Press, 2004), ISBN 0-19-850763-1, Section 0.2.13: "The inverse hyperbolic functions", p. 68: "The Latin names for the inverse hyperbolic functions are area sinus hyperbolicus, area cosinus hyperbolicus, area tangens hyperbolicus and area cotangens hyperbolicus (of x). ..." This aforesaid reference uses the notations arsinh, arcosh, artanh, and arcoth for the respective inverse hyperbolic functions.
↑  As stated by Ilja N. Bronshtein, Konstantin A. Semendyayev, Gerhard Musiol and Heiner Mühlig, Handbook of Mathematics (Berlin: Springer-Verlag, 5th ed., 2007), ISBN 3-540-72121-5, doi:10.1007/978-3-540-72122-2, Section 2.10: "Area Functions", p. 91:
The area functions are the inverse functions of the hyperbolic functions, i.e., the inverse hyperbolic functions. The functions sinh x, tanh x, and coth x are strictly monotone, so they have unique inverses without any restriction; the function cosh x has two monotonic intervals so we can consider two inverse functions. The name area refers to the fact that the geometric definition of the functions is the area of certain hyperbolic sectors ...
↑  Harold Maile Bacon, Differential and Integral Calculus: By Harold Maile Bacon ..., McGraw-Hill book Company, Incorporated, 1942. (באנגלית)
↑  Eric W. Weisstein, Inverse Hyperbolic Functions, mathworld.wolfram.com (באנגלית)
1 2  Weisstein, Eric W. "Inverse Hyperbolic Functions". mathworld.wolfram.com (באנגלית). נבדק ב-2020-08-30.
1 2 3  "Inverse hyperbolic functions - Encyclopedia of Mathematics". encyclopediaofmath.org. נבדק ב-2020-08-30.
קובה (גיבור עם)

קוֹבּה (בגאורגית: კობა) היה גיבור בפולקלור הגאורגי, שהאגדה עליו מקבילה לאגדה על רובין הוד. משמעות השם קוֹבּה היא "העשוי לבלי חת".
קובה גם היה הדמות הראשית בנובלה של אלכסנדר קזבגי משנת 1883, "רוצח-אב". סיפור זה מתרחש במאה ה-19 בצפון גאורגיה (שהייתה אז תחת כיבוש רוסי), ומתאר סיפור אהבה בין נונו ללאגו, שנתקל בהתנגדות משפחתה של נונו. המושל גריגולה, שחשק בנונו, כלא את לאגו באשמת גזילת רכוש מדינה, ולאחר מכן חטף ואנס את נונו. קובה, חברו של לאגו, נשבע לנקום, והוא חדר לכלא ושחרר את לאגו. הם החליטו לברוח מהשלטונות הרוסים הרודפים אחריהם, אל אזור צ'צ'ניה; הצ'צ'נים מתוארים באגדה כאנשים אמיצים ורודפי חופש, בניגוד לגאורגים, שמתוארים כמוגבלים מאוד בצעדיהם בשל שליטתם ההדוקה של מושלים כגון גריגולה. בינתיים נונו ברחה, אביה הצטרף אליה, והיא קבעה להתאחד עם לאגו וקובה בוולדיקווקז שבצפון אוסטיה בלילה שלמחרת. בעקבות הלשנה לשלטונות, הגיעו גריגולה ואנשיו למקום במפגש, ורצחו את לאגו ואביה של נונו, במטרה להאשים אותה לאחר מכן במעשה, וכך לשלוח אותה לסיביר. נונו מתה מרוב צער ואבל על מות יקיריה. קובה ברח מאנשיו של גריגולה, ולבסוף נקם את נקמת חבריו כשהצליח להרוג את גריגולה בעת שרכב בכרכרה ביער. קובה הוא גיבור האגדה ומתואר כלוחם צדק ואמת המגלה כבוד רב לערך הידידות.
יוסיף סטלין העריץ את דמותו של קובה, עד כדי כך שהפך אותו לשם העט שלו, כמו גם לכינויו במחתרת.
ערך זה הוא קצרמרבנושא מיתולוגיה ובנושא גאורגיה. אתם מוזמנים לתרום לוויקיפדיה ו.
קשר שמינית כפול

לולאת שמונה
קשר שמינית כפול (נקרא גם לולאת שמינית או לולאת שמונה עוקב) היא לולאה שאינה מתהדקת, שנעשה בה שימוש נרחב בטיפוס ובסנפלינג.
לקשר זה מספר שימושים:
לולאה מוכנה (קושרים קשר שמונה על לולאה)
לולאה הנקשרת סביב מוט, רתמה או טבעת (קושרים קשר שמונה בחבל אחד, משחילים את השרך בטבעת, למשל, וממשיכים עם השרך כדי לקשור את הקשר אחרי הלולאה)
כקשר חיבור חבלים הנקרא קשר פלמי (קושרים בחבל אחד קשר שמונה, ועם השני עוקבים אחריו ליצירת קשר שמונה כפול).
לולאת שמונה מקובלת כקשר המועדף לטיפוס מסלולים ארוכים ולטיפוס הרים, מכיוון שהוא קשר בטיחותי ביותר והסיכויים שיותר מעצמו הם קלושים. מאידך, קשר שמונה עשוי להתהדק בנפילות חוזרות ונשנות ואז קשה מעט להתירו. מכיוון שהנפילות אינן "רצויות" בטיפוס הרים, זהו חיסרון לא משמעותי. להשוואה, בטיפוס ספורטיבי, בו הנפילות תכופות, משתמשים בקשר הצלה.
קרחון הנגינג (הפארק הלאומי צפון רכס קסקייד)

ערך זה עוסק בקרחון ברכס קסקייד, במדינת וושינגטון שבארצות הברית. אם התכוונתם למשמעות אחרת, ראו .
| --- | --- |

הר שוקסן ועליו קרחון הנגינג (בצד השמאלי העליון של התמונה)
 מידע כללי
 מיקום:  וושינגטון 
 קואורדינטות:  48°50′07″N 121°36′07″W﻿ / ﻿48.8353°N 121.602°W﻿ / 48.8353; -121.602
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון הנגינג(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון הנגינג(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון הנגינג(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון הנגינג
 
קרחון הנגינג (באנגלית: Hanging Glacier) הוא קרחון על מורדותיו הצפוניים של הר שוקסן, שבפארק הלאומי צפון רכס קסקייד, במחוז ווטקום במדינת וושינגטון, שבארצות הברית.
אורכו של הקרחון 1.45 קילומטרים.
הקרחון מתחבר למוצאו של קרחון קריסטל.
קרחון הנגינג נשפך לחלקו העליון של קרחון קרטיס.
לקריאה נוספת

• Jim Nelson, Peter Potterfield, , PP 290 - 293
• Writers' Program (Wash.), , P 505
הערות שוליים

↑  מידע גאוגרפי
פרנק הול

| --- | --- |

 לידה:  4 ביולי 1845 לונדון, הממלכה המאוחדת של בריטניה הגדולה ואירלנד 
 פטירה:  31 ביולי 1888 (בגיל 43) קמדן, הממלכה המאוחדת 
 מקום קבורה:  בית הקברות הייגייט 
 מקום לימודים:  בית ספר יוניברסיטי קולג' 
 
פרנק הול (באנגלית: Frank Hol;‏ 4 ביולי 1845 – 31 ביולי 1888) היה צייר בריטי, שהתמחה בציורים בריאליזם החברתי של הציור הוויקטוריאני. הוא גם היה צייר דיוקנאות, בעיקר מהסוג הרשמי של גברים מכובדים ומבוגרים, כולל בני משפחת המלוכה.
הוא מת בשנות ה-40 המוקדמות לחייו, מה שייחסו כמה מבני דורו לעבודת יתר, מכיוון שהיה עסוק מאוד בעשרים השנים האחרונות לחייו. המוניטין שלו ירד במידה ניכרת לאחר מותו, והתערוכה בגלריה ווטס ב-2013 והקטלוג שלה היו תשומת הלב הראשונה כזו שקיבל במשך מאה שנה.
ביוגרפיה

הול נולד בלונדון למשפחה של חרטים ידועים, בהיותו בנו של פרנסיס הול, וכן אחיינו של ויליאם הול (הבן) ונכדו של ויליאם הול האב. הוא התחנך בעיקר בבית הספר האוניברסיטאי. הוא נכנס לבתי הספר של האקדמיה המלכותית ב-1860, והתקדם במהירות. הוא זכה במדליות כסף וזהב, וערך את הופעת הבכורה שלו כמציג ב-1864 עם "דיוקן" ו"התנתק מהכנסייה", "מלקט שרכים" (1865); "המבחן" (1866); "ההחלמה". הול זכה בתערוכה נודדת.
ב-1869 הוא גויס כאמן על ידי חרט העץ והרפורמטור החברתי ויליאם לוסון תומאס, לעבודה בעיתון החדש של תומאס, The Graphic. מעריצי הול כללו את וינסנט ואן גוך, שבמכתבים לאחיו תיאו ולחברו אנתון ואן רפרד הביע את הערצתו להול. בזמן שגר בלונדון ואן גוך חתך ואסף בקפידה את ההדפסים של הול שפורסמו ב-The Graphic.
בשנת 1886, הוא הפיק דיוקן של מילאיס כעבודת הדיפלומה שלו, אך בריאותו התדרדרה במהירות והוא מת בהמפסטד, צפון לונדון, ב-31 ביולי 1888.
הוא קבור בצד המערבי של בית הקברות הייגייט ואליו הצטרפה אשתו אנני לורה ב-10 ביוני 1931, שמתה בגיל 86 בביתם בהמפסטד.
Frank Holl: Emerging from the Shadows הייתה תערוכה ב-2013 בגלריה ווטס בסארי, אנגליה, שכללה 14 ציורים של האמן. עם זאת, רבים מציוריו של הול אבדו; חשיבותם כמייצגים של ריאליזם חברתי מבטיחה שישמרו על ערכם.
הול היה מוצף בהזמנות, שהוא לא סירב, וכנראה מת מהמתח הרב שהיה מצוי בו.
הדיוקנאות העיקריים של הול כוללים דמויות של לורד רוברטס, שצוירו עבור המלכה ויקטוריה (1882); הנסיך מוויילס (1882–83); לורד דופרין, הדוכס מקליבלנד (1885); לורד אוברסטון, ג'ון ברייט, מר גלדסטון, ג'וזף צ'מברלין, ג'ון טניאל, ארל ספנסר, ויסקונט קרנברוק ועוד עשרות אחרים.
גלריה

בשפל
הלוויה כפרית
מקלפת תפוחי אדמה
הנסיך ג׳ורג׳
הערות שוליים

↑  Christies Lot Essay, Lot 80, Live Auction 1545 "Victorian, Pre-Raphaelite & British Impressionist Art", closed 17 June 2014; Frank Holl. "Prince George, Duke of Cambridge". Royal Collection Trust.
↑  "Paint it black: Frank Holl, master of Victorian darkness". the Guardian. 18 June 2013
↑  Stephens, Frederic George (1911). "Holl, Frank". In Chisholm, Hugh (ed.). Encyclopædia Britannica. Vol. 13 (11th ed.). Cambridge University Press. pp. 584–585.
↑  "Memorials of St Paul's Cathedral" Sinclair, W. p. 468: London; Chapman & Hall, Ltd; 1909.
↑  M. Bills (ed.), Frank Holl: Emerging from the Shadows, London, 2013
| --- | --- |
בקרת זהויות :  NLI: 987007454871305171  BNE: XX5015566  BnF: cb14969319x (data)  GND: 1028558945  ISNI: 0000 0000 6662 1580  LCCN: nr91010803  NGV: 1026  NTA: 133849961  RKD: 39145  SNAC: w6qv4djm  SUDOC: 190839406  ULAN: 500001816  VIAF: 42113313   WorldCat (עם VIAF): 42113313 
פרנקל הול, האם הרגת פעם מישהו, אבא?
צו 8 (קומיקס)

| --- | --- |

 מידע כללי
 מאת:  גלעד סליקטר
 איורים:  גלעד סליקטר
 שפת המקור:  עברית
 תורגם לשפות:  צרפתית עברית
 סוגה:  דרמה מתח אוטוביוגרפיה
 הוצאה
 תאריך הוצאה:  2017
 מספר עמודים:  173
 עורך:  בר אור ועדי אלומה
 הוצאה בעברית
 הוצאה:  ספרית פועלים
 מהדורות נוספות
 מקורות לכתיבת הספר:  חוויות אישיות
 קישורים חיצוניים
 הספרייה הלאומית:  990041052710205171
צו 8 הוא שמו של רומן גרפי ישראלי, מאת גלעד סליקטר. הספר משקף את נקודת מבטו של גלעד כשגויס בצו 8 לשרת במילואים בזמן מבצע עמוד ענן. בספר נותן סליקטר אלטרנטיבה לדמות ה"מצ'ואיסטית" שמזוהה עם שירות צבאי, ומראה את הגבר המגויס באופן הכי אישי ופגיע שלו. הספר ראה אור בצרפת לראשונה, שם זכה להצלחה רבה, ולאחר מכן תורגם לעברית ופורסם בישראל על ידי הוצאת ספרית פועלים.
עלילה

הספר הוא אוטוביוגרפיה של סליקטר, על קריאתו לשירות מילואים בזמן מבצע עמוד ענן. הוא מצוות לאבי, נהג אוטובוס, ותפקידם של השניים הוא לחלק צווי 8 לאנשים. במקביל, המרכז שבו מתאספים אנשי המילואים, וביניהם סליקטר, הוא גן ילדים, שם נתקל סליקטר במקרה בציור מוכר. הוא מגלה כי הציור שייך לבנו של אדם ששירת איתו בסדיר, כשהיה ש"ג. הציור גורם לו לפלאשבקים לעבר, והוא יוצא לחפש את אותו בחור. העלילה מתמקדת במקרים אמיתיים שקרו לסליקטר בעת שירות המילואים שלו.
העלילה יוצאת דופן ומשמעותית כל כך מכיוון שהיא מציגה את החייל המשרת במילואים כאדם פגיע ואנושי שמגויס בניגוד לרצונו להיות חלק מהמלחמה, בניגוד לדמות שאותה קהל הקוראים רגיל לדמיין כשמדובר על שירות בצבא. במקום דמות של גבר שרירי, מצ'ואיסטי שמגן בגאווה על מדינתו הספר מציג את האדם הרגיל, האנושי, שבעל כורחו נאלץ להשתתף במלחמה שנכפתה עליו.
הפקה

הספר הוכן בתחילה כפרויקט הגמר של סליקטר במחלקה לתקשורת חזותית בשנקר, בה למד באותה העת. כשסיים לכתוב את הספר קיווה סליקטר לפרסם את הספר ולמכור אותו. לשם כך הזדקק למימון נוסף, ופנה לכמה גורמים כדי שיתמכו בו בפרסום הספר. לבסוף קיבל את המימון הנחוץ ממועצת הפיס לתרבות ולאמנות. סליקטר החל לפרסם את הקומיקס שלו בפליקר, ומוציא לאור צרפתי התעניין בקומיקס. זה שלח אל סליקטר בקשה לפרסם את הקומיקס בצרפת (הצעה שקיבל במהירות) וסליקטר מיהר להרחיב את הספר.
הספר מבוסס כמעט לגמרי על חוויות אישיות של סליקטר. בריאיון למגזין האינטרנטי "פורטפוליו" אמר כי "כמעט הכל קרה בדרך זו או אחרת. חלק מהעבודה היה לחבר הכל לנרטיב הגיוני, סוג של פאזל. לדוגמה, אמא שלי לקחה אותי למילואים והיה ויכוח, אבל בספר לקחתי את זה למקום אחר שמשרת את העלילה". לאחר כמה חודשים של עבודה, הספר פורסם בצרפת. שם הוא קיבל ביקורות חיוביות מאוד, והיה להצלחה.
אחת הבעיות שנתקלו בה בזמן שרצו להוציא את הספר בצרפת הייתה תרגום השם לצרפתית, שכן באף שפה אין את הצירוף "צו 8", שבישראל מזוהה עם גיוס מילואים. לבסוף הוחלט לפרסם את הקומיקס בשם "Trav 8", תרגום מילולי לצירוף העברי. סליקטר העיד באותו הראיון כי "בהתחלה זה הרגיש לי לא נוח רק לכתוב Tsav 8, וחשבתי לשנות את השם, אבל לאט לאט הבנתי שיש לזה כח, שזו מילה כמעט חייזרית".
בשנת 2014 פורסם בצרפת, ולאחר ההצלחה שם, התעניינו גם הוצאות הספרים בארץ בתרגומו לעברית. לבסוף הוחלט כי ספרית פועלים מבית הקיבוץ המאוחד היא שתפרסם את הספר בישראל. בשנת 2015 יצא סליקטר במסע פרסום לספרו החדש, שבו בין היתר הרצה בכנס "טקסט בעיצוב ואדריכלות" בבית ארכיג'וב שבתל אביב-יפו.
ביקורות

הספר התקבל בארץ וצרפת בביקורות מעולות, בהתייחסות לחדשנות שבגישת הספר כלפי הצבא, ודמות "הגבר המשרת". נירית אנדרמן מאתר הארץ במוסף "ספרים" כתבה על הספר כי "ברומן הגרפי האוטוביוגרפי החדש שלו, גלעד סליקטר מספק חוויה ויזואלית מענגת ומשכיל לשלב דרמה והומור. "צו 8" מבסס את מעמדו של סליקטר כאחד הבכירים שבין יוצרי הקומיקס בישראל כיום". בצרפת נכתב על הספר כי הוא "מבט מתוק-מריר ויוצא דופן, מעורב אבל מנותק באותה מידה, והתוצאה מרתקת". תלמה אדמון מאתר מעריב כתבה על הספר כי "הכותרת 'צַו 8' מפנה את הקורא אל חוויה מושרשת בחברה הישראלית, הצו המזמן את גברי ישראל לשירות מילואים במלחמה [...] צו 8, יתברר, זה בכלל לא מה שחשבתם. סליקטר מעניק הצצה לנפש גבר שלא נולד למלחמה".
הערות שוליים

1 2 3 4  בנאור10.12.17, ״המלחמה הפכה לדמות דומיננטית בספר״: צו 8 של גלעד סליקטר, באתר מגזין פורטפוליו, ‏2017-12-03
↑  צו 8 / גלעד סליקטר | סליקטר, גלעד, 1977- מחבר מאייר (בר אור, עדי (עורך) ) | הספרייה הלאומית, באתר www.nli.org.il
↑  'מתוך הכריכה האחורית של הספר, צו 8, ספרית פועלים
↑  Itay Almog, סיקור אירוע ארכיג'וב - טקסט בעיצוב ואדריכלות, באתר Archijob.co.il - עיצוב ואדריכלות חדשות
↑   נירית אנדרמן, "צו 8": רומן גרפי מרשים על גבריות המנוגדת למאצ'ואיזם המיליטריסטי, באתר הארץ, 6 ביוני 2018
↑  רומן גרפי חדש, פרס פלטרינלי ליהושע, סדרת ילדי העולם חוזרת, באתר webversion.net
↑  תלמה אדמון, ‏בני האדם נמעכים, אובדים, וגוססים בתוך הזמן בספרו של קלוד סימון, באתר מעריב אונליין, 24 בנובמבר 2017
פצאל 2

| --- | --- |
אין תמונה חופשית
 מיקום
 קואורדינטות:  32°02′52″N 35°25′47″E﻿ / ﻿32.04777778°N 35.42972222°E﻿ / 32.04777778; 35.42972222
  (למפת דרום השומרון מוגדלת) פצאל 2(למפת דרום השומרון רגילה) פצאל 2(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פצאל 2(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פצאל 2
 
מראה כללי של האתר – מבט מצפון, שנת 2007
פצאל 2: תוכנית כללית, 2007
קנקן מהתקופה הכלקוליתית. נמצא באתרו
ממצאים מהאתר (מימן לשמאל ומלמעלה למטה): תליון טרפזי מהמטיט; ראש אלה מיניאטורי עשוי המטיט; פלכי טוויה מחרס; שבר אזמל מנחושת; ראש אלה מבזלת; עיטור חרוט על חרס; חרוזים. תמונות הממצאים אינם לפי קנה מידה אחיד
פצאל 2 (Fatzael 2) הוא אתר ארכאולוגי מהתקופה הכלקוליתית השוכן בשולי העמק של נחל פצאל, ונפרש מהיישוב פצאל מערבה משני צידיו של הכביש הישן למעלה אפרים. האתר התגלה לראשונה על ידי יוסף פורת שאף ערך במקום חפירת הצלה וזיהה שרידי מבנה רבוע בעל חצר טרפזית מהתקופה הכלקוליתית (3800-4500 לפנה"ס). האתר שוכן בקואורדינטות הבאות 241,400/661,600 על פי מפת ישראל החדשה. האתר נחקר לעומק במסגרת סקר הר מנשה בשנת 2006. הסקר התפרסם בכרך החמישי שראה אור ב- 2013. האתר נחפר מדי שנה החל משנת 2007 על ידי ד"ר שי בר מהמכון לארכאולוגיה ע"ש זינמן באוניברסיטת חיפה.
החפירות באתר

שטחו המשוער של האתר הוא כ-160 דונמים, וזוהו בו מספר חלקים ששמות הסקר שלהם: "פצאל 2", "פצאל 5", "פצאל 7", פצאל, חפירת פורת ועוד. האתרים השונים נמצאים על גדתו הצפונית של האפיק הקדום של נחל פצאל. השטח העיקרי שנחפר "פצאל 2" נמצא מזרחית ליישוב פצאל על המדרון הדרומי-מזרחי של שלוחה סלעית. חלקים מהאתר נפגעו קשות בפעילויות הכשרת קרקע שבוצעה בשלהי שנות השישים ובמהלך שנות השבעים של המאה ה-20.
באתר נצפו מספר תלוליות עם שרידי מבנים המפוזרים באקראי כשעל פני השטח בולטים בעיקר קירות בנויים וריכוזי חרסים וכלי צור.
החפירות באתר > השכבות באתר

החפירה בפצאל 2 התמקדה במבנה שחלקו הצפון-מזרחי נפגע מפעילות מודרנית. התגלו שלוש שכבות - שתי השכבות התחתונות שכבות II ו-III הן מהכלקולית המאוחר, ואילו השכבה העליונה לא תוארכה.
שכבה III, השכבה התחתונה - נחשפה בשטח מצומצם בלבד בו נחשפו שרידים של שני בורות כרויים בתוך מצע הקונגלומרט הקדום. רוחבם הממוצע 45 ס"מ ועומקם 40 ס"מ. בתוך אחד מהבורות התגלה מעט חומר אורגני (פחם) שנשלח לתיארוך רדיומטרי והניב תוצאה שמועדה לקראת ראשית האלף ה-4 לפנה"ס. בקרבת הבורות נמצאו שרידים דלים של שני מוקדים שקוטרם הממוצע 24 ס"מ. הממצא המועט, שנאסף ברובו על מצע הקונגלומרט בקרבת הבורות והמוקדים, כולל קרמיקה וצור המתאימים לתרבות הכלקוליתית.
שכבה II, השכבה האמצעית - נחפר מבנה רוחב ששטחו 62 מ"ר, המחולק לשני חדרים עם חצר רחבה ששטחה הקדום לא נחשף עדיין במלואו. קירות המבנה השתמרו לגובה של עד שלושה נדבכי אבן. במקומות מעטים השתמרו על נדבכי האבן שרידים של לבני חומר. מפלסי החיים שזוהו (רצפות עפר מהודק) היו בגובה חלקו העליון של נדבך האבן הראשון, ומכאן שהייתה כאן בניה משולבת של אבן בחלק התחתון של הקיר ולבנים בחלקו העליון. רוחב הקירות החיצוניים של המבנה נע בין 80 ס"מ למטר אחד. שיטת הבניה לרוב זהה: שתי שורות של אבנים גדולות ובינוניות ומילוי של אבנים קטנות עם עפר ביניהן.
בחדר הצפוני אותר פתח המבנה המרוצף באבנים שטוחות ובחלקו הפנימי אבן פותה (אבן שבמרכזה חור או שקע לעיגון ציר של דלת או שער). מפינתו הצפונית-מערבית של החדר ממשיך קיר רוחב מערבה מחוץ לגבולות החדר, ומהווה חלק מקיר חצר פנימית בעלת מתאר טרפזי. בחצר זוהו שני מפלסי חיים, חלקם מרוצפים, שפער הגבהים ביניהם הוא 20 ס"מ בממוצע, דבר המעיד על שני שלבים, לפחות, בחצר. הממצא משכבה II אופייני מאוד לתקופה הכלקוליתית.
שלושת תאריכי פחמן 14 ממפלס החיים של שכבה זו מתאימים לרבעון הראשון של האלף ה-4 לפנה"ס. שכבה זאת היא המאוחרת ביותר מאתרי היישוב בכלקולית של בקעת הירדן ומהמאוחרות בדרום הלבנט ומכאן חשיבותה המחקרית.
שכבה I, השכבה העליונה - שרד ממנה רק קיר מתעגל שמתארו ממשיך אל מחוץ לתחומי שטח החפירה. רוחבו 1-1.2 מטרים והוא שרד לגובה נדבך אחד בלבד. קיר זה ששרד על פני השטח מאוחר ליתר האלמנטים בחפירה והוא גבוה בכ-30 ס"מ מהרצפה המאוחרת של חצר שכבה II. לא נמצא חומר מתארך הניגש לקיר ומועד בנייתו לא ידוע.
החפירות באתר > ממצא קרמי

הממצא הקרמי הניב שברי כלים רבים ומעט כלים שלמים, הכוללים בעיקר קנקנים פערורים אך כוללים גם קנקניות, רובם משכבה II. הכלי הנפוץ היה הקערה (190 פריטים); אחריה באים הקנקנים לסוגיהם הכוללים גם קנקניות קטנות וקנקני ענק - פיטסים.
הטיפול בפני הכלי מראה שרק מעט פריטים היו מחופים (שכיחות קערות עם פס אדום על השפה מבפנים ומבחוץ) ועיטור פלסטי שכיח במוטיב של עיטורים דמויי חבל על קנקנים או חריטת דגמים גאומטריים במכשיר חד על גוף הכלים השונים.
החפירות באתר > ממצא צור

ממצא הצור בפצאל 2 היה מגוון ובעל משמעות רבה. נתגלו למעלה מ-10,000 פריטים. הממצא מעיד על קיומה של תעשיית הכנת כלי צור באתר. כלי חיטוב דו פניים, שבדרך כלל נמצאים במספרים גדולים באתרים כלקוליתיים, נעדרים לגמרי מהמכלול. השקערוריות תפשו את החלק העיקרי במכלול כלי הצור אך נמצאו גם מקדחים ונקרים, עדות למלאכה רב-גונית. הדומיננטיות של כלי מלאכה, כולל מקבות, מצביעים על יישוב קבע. ריבוי כלי חיתוך וביתור ומגרדים, כולל מגרדי מניפה ומקרצפים, נותנים אינדיקציה לחשיבות גידול המקנה ועיבוד השלחים. נוכחות כלי קציר מעידה על ניצול ו/או גידול דגנים באתר. נראה שהכלכלה הייתה מעורבת כאשר גידול המקנה הוא הענף החשוב.
באתר התגלו להבי מגל מעוצבים בטכנולוגיה כנענית, שנחשבה עד היום כמאפיינת את תקופת הברונזה הקדומה בלבד. הימצאותם באתר זה מעידה על ראשית השימוש בטכנולוגיה זאת כבר בשלהי התקופה הכלקוליתית, בשונה מהידוע במחקר עד כה.
החפירות באתר > ממצא אבן

ממצא האבן כלל למעלה מ-30 חפצים ששימשו לייצור ולתעשייה, וכן תליון המטיט. הפריטים נוצרו בעיקר מאבן קשה מסוג גיר מקומי ומבזלת. שכיחים פחות כלים מאבן חול נובית והמטיט. סוגי הכלים העיקריים שהתגלו הם מכתשי אבן ועליים; מקבות אבן; קערות בעלות דופן ישרה; אבני שחיקה; ראשי אלה; משקולות נול ועוד. אלה מעידים על מלאכות מגוונות דוגמת כתישה ושחיקה במהלך עיבוד מזון וטוויה. בחפירה התגלה גם תליון עשוי המטיט בעל צורה טרפזואידית. על צידו הקמור נחרט דגם אידרה, ושני חורים קוניים מפולשים נקדחו מצידו הקעור (שרידי עבודת המקדח הסיבובי ניכרים בצידו הקעור של התליון).
החפירות באתר > ממצא פאונה

ממצא הפאונה מהאתר כולל 61 עצמות מזוהות. מבעלי החיים המבויתים בולטים העז, הכבש והבקר. מחיות הבר יש לציין את השועל, החתול וסרטן מים מתוקים. סימני פעילות אנושית (סימני חיתוך או שרפה) לא זוהו. נמצאו סימני נשיכה של טורף בגודל כלב על אחת מעצמות העז או הכבש. בדיקת איחוי עצמות מראה שבעלי החיים המבויתים מתו בגיל צעיר (עד גיל שנתיים לערך). כן נמצאו שתי לסתות תחתונות עם שן חלב קדם-טוחנת רביעית שחוקה לחלוטין, המוכיחה שבעלי החיים היו בני כ-12 חודשים בלבד. מכאן ייתכן שחלק מבעלי החיים באתר נועדו לבשר. המסקנות הראשוניות מדגישות כלכלת גידול בעלי חיים המבוססת על עזים וכבשים; שחיטה באתר בגיל צעיר (כנראה לבשר) וקרבה של טורפים וחיות בר למבני המגורים.
במהלך החפירה נאספו שרידי עץ מפוחמים, שהועברו לבדיקת תיארוך באמצעות טבעות עצים. עשר מהדגימות היו של אשל (Tamarix) ואחת - שיח ממשפחת הסלקיים. מכאן שהעץ השכיח בפצאל 2 היה האשל ששימש גם כחומר הבערה העיקרי של תושבי האתר. אפשר שהעץ שולב גם במבנה (אולי כחלק מהגג), אך לא נמצאו קורות שלמות ואי אפשר להוכיח השערה זו.
גלריית תמונות

בית רוחב כלקוליתי חפירות 2010
שרידים באתר
מבט מרחוק על האתר
האתר וסביבתו
ראו גם

שייח' דיאב 2
נחל פצאל
פצאליס
פצאל
קשר רידולפי

מרי מלכת הסקוטים שקשר רידולפי נועד להכתירה כמלכת אנגליה
קשר רידולפי (Ridolfi plot) היה ניסיון בסוף שנות ה-60 ותחילת שנות ה-70 של המאה ה-16 להפיל מכסאה את אליזבת הראשונה, מלכת אנגליה, ולהכתיר במקומה את דודניתה, מרי מלכת הסקוטים. על פי תוכנית הקושרים, הדוכס מאלבה - מפקד הכוחות הספרדים בארצות השפלה - היה אמור לנחות באנגליה בראש חיל משלוח של 10,000 חיילים ולחבור לכוחות מקומיים שיגייסו הקושרים האנגלים.
התערבותם הגלויה של הספרדים בענייניה הפנימיים של אנגליה נבעה משרשרת של מעשי איבה שפרצו בין אנגליה לספרד בעקבות מסעות השוד של פרנסיס דרייק. כמו כן, הפיצול שחל בעולם הנוצרי, בעקבות צמיחתה של תנועת הרפורמציה שיזם מרטין לותר ולאור החלפת הזרם הנוצרי באנגליה מנצרות קתולית לנצרות פרוטסטנטית, עורר את התנגדותם של הספרדים הקתולים. הקשר נחשף על ידי אנשי השירות החשאי הבריטי שבראשם עמד סר פרנסיס וולסינגהם, והמלכה אליזבת כלאה את דודניתה למשך תשע עשרה שנה, ולאחר מכן הוציאה אותה להורג באשמת השתתפות בקשר.
הקשר נקרא על שמו של בנקאי, רוברטו די רידולפי, שתיווך בין הצדדים.
קשר שטוח

קשר שטוח
קשר שטוח (באנגלית: Square knot) המוכר גם כ"קשר הרקולס", הוא קשר לחיבור בין חבלים שעוביים שווה והם אינם רטובים או לחים. הוא אינו חזק וגם אינו בטיחותי. הקשר פשוט, בדרך כלל הקשר הראשון הנלמד, ופתירתו קלה לאחר מתיחתו.
צורתו של הקשר שטוחה וסימטרית, כאשר שני קצוות החבל פונים לאותו צד בקשר. (בניגוד לקשר גנבים).
מקורו של הקשר הוא עתיק, וישנן עדויות שהקשר היה מוכר למצרים, ליוונים ולרומאים.
קונסיסטוריה

קוֹנְסִיסְטוֹרְיָה (מלטינית: consistorium) הוא מונח המתאר גוף של אנשים המתכנס על מנת לקבל החלטות ביצועיות. במונח נעשה שימוש בתקופות שונות על ידי גופים שונים, ולהלן מוצגים השימושים העיקריים במונח.
בימי קדם

במקור הייתה למילה הלטינית "קונסיסטוריוס" המשמעות של "לשבת בצוותא", כמו המילה היוונית "סינאדריון" (שממנה נוצר המונח סנהדרין).
באימפריה הרומית התייחס המושג בייחוד לישיבות רשמיות של Comites consistoriales, כלומר חברים בחצר הקיסר שתוארם Comes, שמונו לשמש לקיסר כיועצים בעניינים רשמיים חשובים, כדוגמת חוקי גיוס והחלטות כתובות אחרות, בדומה למועצת החצר של מלך פיאודלי. הם נכנסו לתמונה ככוח אלטרנטיבי רשמי לכס הקיסרות כאשר הסנאט הרומי, שלכאורה על פי החוק שמר על מעמדו התחוקתי הגבוה מכיוון שהרפובליקה מעולם לא הסתיימה באופן רשמי, איבד את רוב חשיבותו הפוליטית, וצומצם לחותמת גומי. אבל הכוח האמיתי יכול היה לשכון בעיקר במקומות אחרים, תלוי בחסדים של הקיסר ובתככים האישיים.